We Are the Champions

«We Are the Champions» er ein song av det britiske rockebandet Queen, først gjeven ut i 1977 på albumet News of the World. Han var skriven av Freddie Mercury og er ein av dei mest populære songane til Queen og ein av dei mest kjende rockeanthemane.

Songen vart ein hit verda over og nådde andreplassen på UK Singles Chart, og fjerdeplassen på Billboard Hot 100 i USA. I 2009 vart «We Are the Champions» innlemma i Grammy Hall of Fame, og vart stemma fram som favorittsongen i verda i ei verdsomfattande undersøking i 2005 av Sony Ericsson.

«We Are the Champions» har vorte ein sports-anthem for sigrande lag under idrettsarrangement, og var mellom anna offisiell kjenningsmelodi for fotball-VM 1994. Songen er òg ofte nytta eller referert til i popkulturen og har blitt spelt av mange andre artistar.

Queen-versjonen

Musikk
Songen var skriven av Freddie Mercury med tanke på å få respons frå publikum. Brian May sa: «Me ønskte at publikum skulle vinke og synge. Han er særs samlande og positiv».

Musikalsk er han basert kring pianopartiet til Mercury, medan Roger Taylor og John Deacon spelar trommer og bassgitar. May la til noko gitar, i starten berre subtilt, men etter kvart kjem ein «solo» som vert spelt samstundes med det siste refrenget. Mercury brukte mange jazzakkordar og refrenget består av fire eller fem stemmer med vokalharmoniar. Solovokalen er krevjande, og den høgaste tonen er C5. Ein av dei mest kjende framføringane av songen fann stad under Live Aid-konserten på Wembley Stadium i London i 1985.

B-sida til singelen var «We Will Rock You», og dei to songane følgde kvarandre på albumet, og vart òg ofte spelt etter kvarandre som avslutningsnummer på konsertane til Queen. Stundom vert dei spelt i lag på radio òg. Songen vart framført som avslutningsnummer i 1992 på Freddie Mercury Tribute Concert der alle artistane dukka opp på scenen og song bak solovokalisten Liza Minnelli.

Musikkvideo
Videoen til songen vart filma i New London Theatre Centre den 6. oktober 1977 og vart regissert av Derek Burbridge. Ein alternativ versjon som byrjar i svartkvitt, før han glir over i fargar når trommene og gitaren kjem inn, vart sendt på Top of the Pops 2 og består av andre videoopptak frå den same dagen.

Lister
I 1977–1978 vart «We Are the Champions» gjeven ut på singel i mange land, og nådde andreplassen på UK Singles Chart. fjerdeplassen på Billboard i USA, topp 10 i Irland, Nederland og Noreg, og topp 15 i Tyskland, Austerrike og Sverige.

I 1992, 1993 og 1998 vart singelen gjeven ut på ny i Frankrike, og lågt totalt 45 veker inne på singellista der, og nådde høvesvis 19., 14. og 10. plass, siste gongen under fotball-VM 1998.

Medverkande 
Freddie Mercury – Solo- og korvokal, piano
Brian May – elektrisk gitar, korvokal
Roger Taylor – trommer, korvokal
John Deacon – bassgitar

Innhald

 7" single (1977)
 «We Are the Champions» – 3:00
 «We Will Rock You» – 2:00

 3" CD-singel (1988)
 «We Are the Champions» – 3:02
 «We Will Rock You» – 2:02
 «Fat Bottomed Girls» – 3:23

 CD-singel (1992)
 «We Are the Champions» – 2:59
 «We Will Rock You / We Are the Champions» – 5:00

Lister og salstrofé

Vekeslister

Årslister

Salstrofé

Crazy Frog-versjon 

«We Are the Champions (Ding a Dang Dong)» er ein song frå 2006 av Crazy Frog, inspirert av Queen sin versjon. Han vart gjeven ut som singel den 5. juni 2006. Samstundes vart det gjeve ut ein coverversjon av Queen sin song med same namn, i samband med fotball-VM . Vokalarrangementet inneheld ein sampling frå originalutgåva til Queen.

Singelen hadde størst suksess i Frankrike, der han gjekk rett inn på førsteplassen den 10. juni 2006, og låg på toppen i fem veker. Singelen selde til gullplate i Frankrike etter to månader, og vart den 15. bestseljande singelen i landet det året.

Innhald 
CD-singel
 «We Are the Champions (Ding a Dang Dong)» (radio edit) – 2:57
 «We Are the Champions (Ding a Dang Dong)» (club mix) – 5:49

Maxi-singel
 «We Are the Champions (Ding a Dang Dong)» (radio edit) – 2:57
 «We Are the Champions (Ding a Dang Dong)» (house mix) – 6:04
 «We Are the Champions (Ding a Dang Dong)» (club mix) – 5:51
 «We Are the Champions (Ding a Dang Dong)» (club mix dub) – 5:17
 «We Are the Champions (Ding a Dang Dong)» (video)

Salstrofé og lister

Lister

Andre versjonar og samplingar
2001: Robbie Williams på vokal med Queen (May/Taylor) for filmmusikken til filmen A Knight's Tale.

Live-versjonar 
Liza Minnelli og andre artistar under The Freddie Mercury Tribute Concert i 1992. 
Green Day på Reading Festival 2004, og Live 8 i 2005.
I 2011 song Christina Aguilera, Cee Lo Green, Adam Levine & Blake Shelton songen på The Voice.
I 2012 song Katy Perry songen på Summertime Ball 2012 føre 80 000 på nye Wembley Stadium i London.

Forsking som er publisert av The Daily Mail
I 2011 skreiv The Daily Mail om at ei gruppe forskarar kåra songen til den mest fengande i popmusikkhistoria; Artikkelen nemnde ikkje namnet på forskarane eller namnet på forskergruppa.

I 2011 konkluderte ei gruppe forskarar at songen var den mest fengande i popmusikkhistoria, trass i at han ikkje hadde nådd toppen av salslistene nokon stad. Dr. Daniel Mullensiefen sa om studiet, «Alle musikalske hittar baserer seg på matte, vitskap, lydteknikk og teknologi; frå fysikken og frekvensane i lyden som avgjer tonehøgd og harmoni, til dei høgteknologiske digitale prosessorane og synthesizerane som kan legge til effektar for å gjere songen meir fengande. Me oppdaga at det finst ein vitskap bak allsongen og spesielle kombinasjonar av nevrologi, matte og kognitiv psykologi kan produsere ein unngåande elliksir av den perfekte allsong-songen.»

Kjelder

Denne artikkelen bygger på «We Are the Champions» frå ,  den 29. juni 2016.

Bakgrunnsstoff
Offisielle YouTube-videoar: original musikkvideo, Live at the Bowl, Queen + Paul Rodgers, at Freddie Mercury tribute concert (with Liza Minnelli)
 Tekst frå nettsida til Queen: full live-versjon (frå The Singles Collection Volume 4), forkorta liveversjon (frå Live Magic)

Queen-songar
Songar frå 1977
Singlar frå 1977
Singlar frå 1978
Grammy Hall of Fame Award
Patriotiske songar
Songar skrivne av Freddie Mercury
Songar produserte av Mike «Clay» Stone
Liza Minnelli-songar
Robbie Williams-songar
FIFA VM-songar
Fotballsongar
EMI Records-singlar
Elektra Records-singlar
Hollywood Records-singlar
Hardrockballadar